EkBass/fiwiki-20250220-pages-articles huggingface dataset:
Mestareiden kisa 2013

Mestareiden kisa 2013 piti olla järjestyksessään 26. Mestareiden kilpailu. Kilpailu olisi käyty 14–15. joulukuuta Rajamangalan stadionilla Thaimaan Bangkokissa. Tapahtuma jouduttiin perumaan 2. joulukuuta Thaimaan poliittisten mielenosoituksien takia. == Osallistujat == Maat ja kuljettajat, jotka oli ilmoitettu mukaan ennen tapahtuman peruuttamista. Maa Kuljettaja Sarja 2013 Australia Mick Doohan Australia Jamie Whincup V8 Supercars Itävalta Felix Baumgartner VW Scirocco R-Cup Ranska Sébastien Ogier WRC Saksa Michael Schumacher WSKC Saksa Sebastian Vettel Formula 1 Iso-Britannia David Coulthard Iso-Britannia Susie Wolff Intia Karun Chandhok FIA GT Championship Intia Narain Karthikeyan Auto GP Skandinavia Mattias Ekström DTM Skandinavia Tom Kristensen FIA WEC Sveitsi Fabio Leimer GP2 == Autot == Autot jotka oli ilmoitettu. * Ariel Atom * Audi R8 LMS * KTM X-Bow * Euro Racecar * ROC Car * Toyota GT86 * Volkswagen Scirocco 2013 Luokka:Vuoden 2013 moottoriurheilu
Daeg Faerch

Daeg Neergaard Faerch (s. 27. syyskuuta 1995 San Diegon piirikunta, Kalifornia) on yhdysvaltalainen näyttelijä, joka esitti vuoden 2007 Halloween- kauhuelokuvassa nuorta Michael Myersia. Hän on myös näytellyt elokuvassa Hancock (2008) Michel-nimistä koulukiusaajaa. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset lapsinäyttelijät Luokka:Vuonna 1995 syntyneet Luokka:Elävät henkilöt
Al-Daqahliyya

Al-Daqahliyya () on yksi Egyptin kuvernementeista. Alueen pinta-ala on 3 538,23 km² ja väkiluku 5 949 001 (2015). Kuvernementin hallinnollinen keskus on Al-Mansura. ==Lähteet== ==Aiheesta muualla== Luokka:Egyptin kuvernementit
Urania-maailmankello

Urania-maailmankello () on Berliinin Alexanderplatzilla sijaitseva kello. Sen metallisessa rotundassa on kaikkiaan 148 kaupungin nimet 24 aikavyöhykkeen mukaan jaoteltuina. Noin kymmenen metriä korkea maailmankello pystytettiin vuonna 1969 samanaikaisesti Berliinin TV-tornin kanssa silloisessa Itä- Berliinissä ja se on nykyään suojeltu muistomerkki. Kellon päällä on yksinkertaistettu aurinkokunnan malli. Planeetat liikkuvat yhden kierroksen minuutissa. Urania-maailmankello on berliiniläisten keskuudessa suosittu kohtaamispaikka. Luokka:Berliinin rakennukset ja rakennelmat Luokka:Yksittäiset kellot
Maaltamuutto (taideteos)

thumb|Teos Maaltamuutto Aleksandra Siltasen puistossa. Maaltamuutto on taiteilija ja arkkitehti Arja Renellin vuonna 2014 julkistettu teos Aleksandra Siltasen puistossa Tampereen Tampellan kaupunginosassa. Teos kunnioittaa kirjailija Kalle Päätaloa ja liittyy Taivalkoskella vuonna 2005 valmistuneeseen Kalle Päätalo -muistomerkkiin Kirja. Teos Maaltamuutto koostuu taivalkoskelaisista ihmishahmoista, Kalle Päätalon hahmosta teoksen keskellä sekä suorakaiteen muotoisista levyistä. Teos on tehty maalatuista teräslevyistä ja corten-teräslevyistä. Teos sijoittuu noin 30 metrin matkalle luonnonkallio- ja betoniseinään puiston reunassa. Teokseen liittyy myös betoniseinään valolla heijastettava Päätalon mietelause hänen aloittaessaan ensimmäistä kirjaansa: ”Ellet yritä, et mitään saa, mutta heikommillakin lahjoilla päästään pitkälle – sitkeydellä.” == Lähteet == Luokka:Tampereen patsaat ja veistokset Luokka:Kalle Päätalo Luokka:Tampella (Tampere)
Rauhanpalatsi

Rauhanpalatsi () on Alankomaiden Haagissa sijaitseva kansainvälisen oikeuden hallinnollinen rakennus. Rakennuksessa toimii kansainvälinen tuomioistuin, pysyvä välitystuomioistuin ja Haagin kansainvälisen oikeuden akatemia. Lisäksi rakennuksessa sijaitsee Rauhanpalatsin kirjasto, jossa on yksi maailman merkittävimmistä kansainväliseen oikeuteen keskittyneistä kirjakokoelmista. Rakennus valmistui vuonna 1913 alun perin pysyvän välitystuomioistuimen päämajaksi ja kirjastoksi. Tarve rakennukselle syntyi vuoden 1899 Haagin rauhankonferenssissa, jossa päätettiin perustaa valtioiden välisten riitaisuuksien sovitteluun keskittyvä pysyvä välitystuomioistuin. Ajatus rakennuksesta syntyi amerikkalaisen diplomaatin Andrew Dickson Whiten ja venäläisen diplomaatin Friedrich Martensin välisissä keskusteluissa. Kaksikko onnistui houkuttelemaan Andrew Carnegien rahoittamaan rakennuksen 1,5 miljoonan dollarin sijoituksella. == Lähteet == == Aiheesta muualla == * Rauhanpalatsin verkkosivut , , Luokka:Alankomaiden palatsit Luokka:Haagin rakennukset ja rakennelmat Luokka:Hallintorakennukset Luokka:Kansainvälinen oikeus
Al-Šarqiyya (Egypti)

Al-Šarqiyya () on yksi Egyptin kuvernoraateista. Alueen pinta-ala on 4 911,00 km² ja väkiluku 6 485 412 (2015). Kuvernoraatin hallinnollinen keskus on Zagazig. ==Lähteet== ==Aiheesta muualla== Luokka:Egyptin kuvernementit
Asyutin kuvernementti

Asyut () on yksi Egyptin kuvernementeistä. Alueen pinta-ala on 25 926,00 km² ja väkiluku 4 245 215 (2015). Kuvernementin hallinnollinen keskus on Asyut. ==Lähteet== ==Aiheesta muualla== Luokka:Egyptin kuvernementit
Prahan astronominen kello

Prahan astronominen kello () on Prahan vanhankaupungin raatihuoneen seinässä oleva tunnettu historiallinen kello. Vuonna 1410 käyttöön otettu kello on yksi maailman vanhimmista ja hyväkuntoisimmista astronomisista kelloista ja eräs Prahan tunnetuimmista nähtävyyksistä. Vuosittain noin 700 000 matkailijaa katsoo sen lyönnit. Astronominen kello on raatihuoneen eteläseinässä ja siinä on kolme osaa: astronominen kartta, josta näkyy kuun ja auringon asento taivaalla ja muita astronomisia tietoja, sen yläpuolella ”Apostolien kävely” eli apostoleja esittävä kerran tunnissa pyörivä kellopeli sekä alimpana kalenteri, jonka yläreunassa nuoli osoittaa kuluvan päivän, kuukauden ja eläinradan symbolin. Astronomisen kellotaulun vierellä on neljä patsasta, jotka kuvaavat aikansa uhkakuvia: turhamaisuutta kuvaava peiliin katsova mies, ahneutta kuvaava rahapussin kantaja, kuolemaa kuvaava luuranko ja vääräuskoisuutta kuvaava turkkilainen. Tasatunnein nämä neljä hahmoa liikkuvat. Niiden lisäksi taulua koristavat neljä liikkumatonta hahmoa: astronomi, kronikoitsija, filosofi ja enkeli. Kellon rakensivat kelloseppä Mikuláš Kadaňilainen ja pappi-tiedemies Jan Šindel. Aiemmin luultiin, että kellon oli rakentanut 1490 kelloseppä Jan Růže (tunnettiin myös nimellä Hanuš). Kirjailija Alois Jirásekin mukaan legenda kertoo, että kellontekijä Hanuš sokeutettiin jotta hän ei voisi tehdä toista samanlaista kelloa. Legendan mukaan hän kosti rikkomalla kellon siten, että kukaan ei osannut korjata sitä seuraavaan sataan vuoteen. Legenda on kuitenkin sittemmin todettu täysin fiktiiviseksi. == Lähteet == == Aiheesta muualla == Luokka:Prahan rakennukset ja rakennelmat Luokka:Yksittäiset kellot Luokka:Prahan historia
Sainšand

Sainšand () on Dornogovin provinssin pääkaupunki Mongoliassa. Kaupunki on perustettu vuonna 1931 ja sen väkiluku on 29 000. ==Lähteet== == Aiheesta muualla == Luokka:Mongolian kaupungit
Stars (Simply Redin albumi)

Stars on Simply Redin neljäs studioalbumi, joka julkaistiin syyskuussa 1991. Albumilta julkaistiin viisi singleä, mukaan lukien "Stars" ja "For Your Babies", jotka molemmat saavuttivat Top 10-listan Britanniassa. Albumi oli valtava menestys maailmanlaajuisesti. == Kappaleet == Kaikki kappaleet on säveltänyt ja sanoittanut Mick Hucknall, ellei toisin mainita. == Kokoonpano == * Mick Hucknall – laulu * Fritz McIntyre – koskettimet, lisälaulu (kappale 1, 10), taustalaulu (kappale 9) * Tim Kellett – koskettimet * Heitor T P – kitarat * Ian Kirkham – saksofoni * Gota Yashiki – rummut, lyömäsoittimet * Shaun Ward – bassokitara == Listasijoitukset == Lista (1991–92) Korkein sijoitus Australia (ARIA Charts) 7 Itävalta (Ö3 Austria Top 40) 1 Kanada (RPM) 36 Alankomaat (MegaCharts) 3 Ranska (SNEP) 6 Saksa (Media Control Charts) 2 Italia (FIMI) 2 Uusi-Seelanti (Recorded Music NZ) 2 Norja (VG-lista) 11 Ruotsi (Sverigetopplistan) 7 Sveitsi (Schweizer Hitparade) 2 Iso-Britannia (UK Albums Chart) 1 Yhdysvallat (Billboard 200) 76 == Lähteet == == Aiheesta muualla == *Stars Simply Redin virallisella sivustolla Luokka:Vuoden 1991 albumit Luokka:Simply Redin albumit
Aleksandra Siltasen puisto

Aleksandra Siltasen puisto on Tampereella Tampellan kaupunginosassa Tammerkosken itärannalla sijaitseva puistoalue, jota on rakennettu 1990-luvun lopusta alusta 2010-luvun alkuun. Puistosta kulkee Palatsinraitin silta Tammerkosken yli.Aleksandra Siltasen puistoon tulee rantapromenadi; Aamulehti 13.3.2013 Puistossa on Kalle Päätaloa kunnioittava taideteos Maaltamuutto ja ilmavoimien ensimmäisten kuolonuhrien muistokivi ja -laatta. Tampellan masuuni sijaitsi nykyisen puiston alueella vuosina 1844–1884. Puisto on nimetty Tampellan tehtaalla työskennelleen kutojan ja kirjurin mukaanTampereen keskustan puistokävely; Tampereen kaupunki. Puiston pohjoispuolella on Otto Gustafssonin puisto. == Lähteet == Luokka:Tampereen puistot
Henning Matzen

Henning Matzen (28. joulukuuta 1840 Satrup, Tanska – 18. heinäkuuta 1910 Ronneby, Ruotsi) oli tanskalainen juristi ja poliitikko. Hän opiskeli Kööpenhaminan yliopistossa, josta valmistui lakimieheksi vuonna 1864. Hän tuli saman yliopiston professoriksi vuonna 1870 ja toimi myös yliopiston rehtorina vuosina 1892–1893. Matzen oli konservatiivista kansanpuoluetta edeltäneen oikeistolaisen Højre-puolueen edustajana Tanskan maakäräjien () jäsen vuosina 1879–1910 ja puheenjohtaja vuosina 1894–1902. Maakäräjät muodosti yhdessä kansankäräjien () kanssa kaksikamarisen parlamentin. Parlamentti muutettiin vasta Matzenin kuoleman jälkeen vuonna 1953 yksikamariseksi kansankäräjiksi. Matzen toimi välitystuomioistuimen puheenjohtajana ensimmäisessä pysyvän välitystuomioistuimen käsiteltäväksi tuodussa riidassa vuonna 1902. Tapaus oli Meksikon ja Yhdysvaltojen välillä kiistaa aiheuttanut niin kutsuttu Pious Fund -tapaus. == Lähteet == Luokka:Tanskan puolueiden puheenjohtajat Luokka:Tanskalaiset juristit Luokka:Tanskalaiset diplomaatit Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1845 syntyneet Luokka:Vuonna 1910 kuolleet
Tapio Palva

Erkki Tapio Palva (s. 1947) on perinnöllisyystieteen emeritusprofessori Helsingin yliopiston Biotieteiden laitoksella. Hän oli akatemiaprofessori kaudella (1.8.1999–31.7.2004) tutkimusaiheenaan Kasvien stressimekanismien, kylmänkestävyyden ja geenien ekspressiota välittävien signaalien molekyylianalyysi. Vuodesta 1997 lähtien ollut Suomalaisen Tiedeakatemian jäsen. ==Lähteet== ==Aiheesta muualla== * Palva, Tapio Luokka:Akatemiaprofessorit Luokka:Suomalaiset professorit Luokka:Helsingin yliopiston professorit Luokka:Elävät henkilöt
Kruunutoko

Kruunutoko (Lophoceros alboterminatus) on sarvinokkien heimoon lintulaji, jota tavataan Afrikassa seuraavissa maissa: Angola, Burundi, Kongo, Etiopia, Kenia, Malawi, Mosambik, Namibia, Ruanda, Somalia, Etelä-Afrikka, Etelä-Sudan, Sudan, Swazimaa, Tansania, Uganda, Sambia, Zimbabwe. Lajin kannan arvioidaan vähenevän paikallisesti elinalueiden tuhoutumisen vuoksi. Kannan suuruutta ei kuitenkaan ole määritetty, mutta se on levinnyt laajalle ja sopivilla elinalueilla sitä on runsaasti. Laji elää lähinnä kosteissa metsissä mutta sitä tavataan myös kuivissa metsissä ja kaupunkialueilla. Lophoceros alboterminatus, Birdlife.org viitattu 12.2.2017 == Lähteet == Luokka:Sarvinokkalinnut
Kari Kasurinen

Kari Kasurinen (s. 1946) on suomalainen upseeri, joka toimi Kaartin jääkärirykmentin ja Uudenmaan sotilasläänin komentajana sekä Reserviupseerikoulun johtajana ja tasavallan presidentin adjutanttina. Kasurinen oli Kaartin jääkärirykmentin, Helsingin uuden joukko-osaston ensimmäinen komentaja vuodesta 1996 alkaen. Sitä ennen Kasurinen valmisteli rykmentin perustamista. Uuden joukko-osaston lipun ideointi oli yksi tärkeimmistä tehtävistä tässä työssä. Puolustusvoimien pääheraldikko, graafikko Juhani Vepsäläinen suunnitteli sitten lipun idean pohjalta.Kaartin jääkärirykmentin perustamisasiakirjat Lippua valmisteltaessa käyttöön sen naulaustilaisuudessa Kaartin jääkärirykmentissä komentaja löi ensimmäisen ns. komentajan naulan, jolla lippu kiinnitetään tankoonsa. Sitten lippu vihittiin presidentinlinnassa ja tasavallan presidentti luovutti lipun Kaartin jääkärirykmentin komentajalle juhlallisessa ja velvoittavassa seremoniassa Valtiosalissa. Kasurinen palveli puolustusvoimissa yhteensä noin 37 vuotta. Vuonna 1969 hän astui alokkaana palvelukseen, jatkoi varusmiespalveluksen jälkeen suoraan va-vänrikkinä puolustusvoimissa, valmistui Kadettikoulusta vuonna 1972 ja siirtyi reserviin vuonna 2006. Kasurinen sai laajan ja monipuolisen johtajakoulutuksen puolustusvoimissa. Se alkoi ryhmän johtamisesta ja päätyi koko valtakunnan puolustukseen liittyviin kysymyksiin sekä eri puolustushaarojen eli maa-, meri- ja ilmavoimien käyttöön valtakunnan puolustamisessa. Varusmiespalveluksensa, mukaan lukien aliupseerikurssin, Kasurinen suoritti Savon prikaatissa Mikkelissä ja reserviupseerikurssin Reserviupseerikoulussa Haminassa. Varusmiespalveluksen jälkeen hän työskenteli va-palveluksessa vänrikkinä opetusupseerin tehtävässä Savon prikaatissa. Kasurinen valmistui upseeriksi Kadettikoulusta vuonna 1972 ja samalla hänet ylennettiin luutnantiksi. Seuraavaksi hän suoritti kapteenin virkatutkinnon Taistelukoulussa. Vuonna 1981 Kasurinen päätti opintonsa Sotakorkeakoulussa yleisesikuntaupseerin tutkinnon suorittaneena. Kasurinen kävi ylemmän päällystön ja ylimmän johdon kurssit puolustusvoimissa sekä opiskeli myös Valtakunnallisella maanpuolustuskurssilla. Hän syvensi ammattitaitoaan opiskelemalla sotilasjohtamista ja rauhankumppanuutta myös ulkomailla. Vuonna 2006 eversti Kari Kasurinen erosi vakinaisesta palveluksesta täysin palvelleena ja everstin sotilasarvossa sekä siirtyi reserviin.Kylkirauta 2/2006, s. 62. Reservissä Kasurisen yhtenä harrastuksena ovat olleet mm. maraton- ja puolimaratonjuoksut.Helsinki Citymaratonin tulokset Helsinki City Run tulokset Espoon Rantapuolikas, tulokset Parhaimpia saavutuksia tässä ovat vuonna 2007 miesten 60-vuotiaiden sarjassa juostu maraton ajassa 3.48.44 ja puolimaraton ajassa 1.40.28. Viimeksi Kasurinen on juossut puolimaratonin vuonna 2024 Espoon Rantamaraton -tapahtumassa. ==Lähteet== Luokka:Suomalaiset everstit Luokka:Vuonna 1946 syntyneet Luokka:Elävät henkilöt
Francesco Gabbani

Francesco Gabbani (s. 9. syyskuuta 1982 Carrara, Italia) on italialainen laulaja ja lauluntekijä. Gabbani nousi ensimmäistä kertaa kuuluisuuteen voitettuaan vuoden 2016 San Remon musiikkifestivaaleilla tulokassarjan kappaleella "Amen". Seuraavana vuonna hän voitti festivaalin pääsarjan kappaleella "Occidentali’s Karma", ja edusti myös samalla kappaleella Italiaa vuoden 2017 Euroviisuissa. == Lähteet == Luokka:Italialaiset laulajat Luokka:Italian euroviisuedustajat Luokka:Vuoden 2017 euroviisuedustajat Luokka:Vuonna 1982 syntyneet Luokka:Elävät henkilöt
Occidentali’s Karma

Occidentali’s Karma on italialaisen laulajan Francesco Gabbanin esittämä kappale, jolla hän voitti San Remon musiikkifestivaalit 2017 ja edusti Italiaa Eurovision laulukilpailussa 2017. Vedonlyöntikertoimien mukaan kappale oli 10 päivää ennen kilpailua ylivoimainen voittajasuosikki. Kappale kilpaili Euroviisujen finaalissa 13. toukokuuta, jossa se sai 334 pistettä ja saavutti sijan 6. == Lähteet == Luokka:Italian euroviisuedustuskappaleet Luokka:Vuoden 2017 euroviisuedustuskappaleet
Mika Nykänen

Mika Nykänen (s. 1966 Jyväskylä) on suomalainen hallintotieteiden maisteri, joka on toiminut ympäristö- ja ilmastoministeri Kai Mykkäsen ja työministeri Arto Satosen valtiosihteerinä tammikuusta 2024 lähtien. Sitä ennen hän on toiminut helmikuusta 2021 Helsingin seudun liikenteen toimitusjohtajana. Nykänen nimitettiin marraskuussa 2020 Suvi Rihtniemen seuraajaksi. Äänestyksessä HSL:n hallituksen äänet jakautuivat Nykäsen ja HKL:n toimitusjohtajan Ville Lehmuskosken välillä tasan, joten valinta tehtiin arpomalla. Aiemmin Nykänen on toiminut Geologian tutkimuskeskuksen pääjohtajana vuosina 2015–2021, johtajana Teknologiateollisuudessa ja Metallinjalostajissa, ja sitä ennen Suomen Varustamoyhdistyksen ja Suomen Varustamot ry:n johdossa. Hän on toiminut Kokoomuksessa eri tehtävissä kuten Kokoomuksen Nuorten Liiton puheenjohtajana, kokoomuksen eduskuntaryhmän eduskunta- ja tiedotussihteerinä sekä eduskunnan puhemiehen Riitta Uosukaisen erityisavustajana. Monet kaivosteollisuuden edustajat arvostelivat Nykäsen valitsemista Geologian tutkimuskeskuksen pääjohtajaksi. Koska kokoomuslainen elinkeinoministeri Jan Vapaavuori valitsi kokoomustaustaisen Nykäsen, valintaa pidettiin poliittisena virkanimityksenä. Työ- ja elinkeinoministeriön kansliapäällikkö Erkki Virtasen mukaan valinnassa painotettiin enemmän yleistä johtajuutta kuin kaivosalan asiantuntijuutta. Vuoden 2016 ajan Nykänen toimi Luonnonvara- ja ympäristötutkimuksen yhteenliittymä Lynetin johtoryhmän puheenjohtajana. == Lähteet == Luokka:Kokoomusnuorten puheenjohtajat Luokka:Valtionlaitosten johtajat Luokka:Vuonna 1966 syntyneet Luokka:Elävät henkilöt
Sutela (Narvusi)

Sutela () on kylä Leningradin alueen Jaaman piirin Narvusin kunnassa Venäjällä. Se sijaitsee Rosonajoen rannalla kahdeksan kilometriä Suuresta- Narvusista etelään. Kylässä on 32 asukasta (vuonna 2010). Kylä mainitaan ensimmäisen kerran ruotsalaismiehityksen aikana vuonna 1584 nimellä Sutella. Vuonna 1848 siellä asui 72 inkerikkoa ja 29 inkerinsuomalaista. Inkerikot kuuluivat Haavikon ortodoksiseen ja suomalaiset Kosemkinan luterilaiseen seurakuntaan. Kylän suomalaissukuja olivat Ahonen, Lahna ja Varkki. Sutelan talonpojat olivat vuodesta 1797 lähtien Iittovan kartanon maaorjia. Kartanon omistanut kreivi Karl Robert von Nesselrode luovutti heidät vuonna 1848 velkojensa korvauksena valtiolle. Vuonna 1862 Sutelassa oli 18 taloa ja 118 asukasta . Vuonna 1899 se kuului kyläkuntana Narvusin volostiin. Väestönlaskennan mukaan kylän kaikki 214 asukasta olivat ”suomalaisia”, mutta luterilaisia heistä oli vain 43. Neuvostoaikana Sutela muodosti aluksi Narvan volostiin ja sittemmin Jaaman piiriin kuuluneen kyläneuvoston. Vuonna 1928 se liitettiin Suuren-Narvusin ja vuonna 1930 Kukkosin kyläneuvostoon. Vuonna 1928 kylässä oli 166 ja vuonna 1958 87 asukasta. Sutela koostuu puutarhapalstojen ympäröimistä omakotitaloista. Sinne johtaa maapohjainen tie Luutsan ja Kopolan (ven. Pervoje Maja) väliseltä maantieltä. Kylästä on linja-autoyhteydet Jaamaan, Ivangorodiin ja Laukaansuuhun. Kesäasukkaiden määräksi arvioidaan sata henkeä. ==Lähteet== Luokka:Jaaman piiri Luokka:Kosemkinan kylät
Atom (tekstieditori)

Atom on avoimen lähdekoodin, ohjelmointiin tarkoitettu, alustariippumaton tekstieditori. Ohjelman perusominaisuuksiin kuuluu tuki Node.js:llä tehdyille laajennuksille, pakettienhallinta, automaattinen täydennys ja useiden tiedostojen yhtäaikainen muokkaaminen. GitHub ilmoitti 8. kesäkuuta 2022 Atom- projektin lopettamisesta 15. joulukuuta 2022 mennessä. == Lähteet == Luokka:Tekstieditorit Luokka:Vuoden 2014 ohjelmistot Luokka:GitHub
Luettelo poolon olympiamitalisteista

Poolo on ollut olympialaisten lajivalikoimassa viisi kertaa. Menestynein maa olympialaisten poolossa on Iso-Britannia. == Mitalistit == == Lähteet == Poolo Luokka:Poolo olympialaisissa
Do It For Your Lover

Do It For Your Lover on espanjalaisen laulajan Manel Navarron esittämä kappale, jolla hän edusti Espanjaa vuoden 2017 Euroviisuissa. Kappale kilpaili Euroviisujen finaalissa 13. toukokuuta, jossa se sai 5 pistettä ja jäi viimeiselle sijalle. == Lähteet == Luokka:Espanjan euroviisuedustuskappaleet Luokka:Vuoden 2017 euroviisuedustuskappaleet
Paul Manafort

Paul John Manafort, Jr. (s. 1. huhtikuuta 1949) on yhdysvaltalainen lobbaaja ja politiikan konsultti. Manafortin edustamia asiakkaita ovat muun muassa Ukrainan entinen presidentti Viktor Janukovytš, Filippiinien diktaattori Ferdinand Marcos, Zairen entinen presidentti Mobutu Sese Seko ja kapinallispäällikkö Jonas Savimbi. Hän on toiminut neuvonantajana Yhdysvaltain presidentinvaalikampanjoissa useilla republikaanien ehdokkailla, kuten Gerald Fordilla, Ronald Reaganilla, George H. W. Bushilla ja Bob Dolella. Hän oli kampanjapäällikkö Donald Trumpin presidentinvaalikampanjassa. The New York Times uutisoi tammikuussa 2017 Manafortin olevan CIA:n, NSA:n, FBI:n, ODNI:n ja FinCEN:n tutkinnan kohteena. Hän liittyy myös Donald Trump Jr.:n tapaamiseen venäläisen asianajajan kanssa kesällä 2016. Maaliskuussa 2019 Manafort tuomittiin lähes neljäksi vuodeksi vankeuteen vero- ja pankkirikoksista. Joulukuussa 2020 Trump armahti Manafortin. == Lähteet == == Aiheesta muualla == Luokka:Yhdysvaltalaiset henkilöt Luokka:Yhteiskunnalliset vaikuttajat Luokka:Vuonna 1949 syntyneet Luokka:Elävät henkilöt
Bull (televisiosarja)

Bull on yhdysvaltalainen komediallinen lakidraamasarja, joka alkoi CBS- kanavalla 20. syyskuuta 2016. Sarjan ovat luoneet Phil McGraw ja Paul Attanasio. Bull pohjautuu paremmin "Dr. Phil" nimellä tunnetun McGraw'n oman uran alkuvaiheisiin, jolloin hän toimi psykologisena konsulttina oikeusjutussa, kuten sarjan pääosassa nähtävä Jason Bullkin (Michael Weatherly). Bull on oikeusjuttujen psykologian erikoisasiantuntija ja tohtori. ==Näyttelijät== ==Lähteet== Luokka:2010-luvun yhdysvaltalaiset draamakomediasarjat Luokka:2020-luvun yhdysvaltalaiset draamakomediasarjat Luokka:CBS:n televisio-ohjelmat
Northwest Orient Airlinesin lento 2501

Northwest Orient Airlinesin lento 2501 oli New Yorkin ja Seattlen välisellä reitillä lentänyt Douglas DC-4 -kone, joka katosi 23. kesäkuuta 1950 Michiganjärven yläpuolella. Järvellä järjestettiin seuraavana päivänä etsinnät ja Rannikkovartioston alus löysi öljyvanan ja lentokoneen osia. Puutteellisen todistusaineiston vuoksi onnettomuuden todennäköistä syytä ei pystytty määrittämään. Koneen putoamishetkellä alueella oli voimakkaita myrskyjä. Miehistö oli tietoinen säästä. == Lähteet == Luokka:Lento-onnettomuudet Yhdysvalloissa Luokka:Kadonneet lentokoneet Luokka:Vuoden 1950 lento- onnettomuudet Luokka:Michiganin historia
Fenyylielohopeakloridi

Fenyylielohopeakloridi (C6H5HgCl) on orgaaninen yhdiste, joka kuuluu rakenteeltaan elohopean organometalliyhdisteisiin. Yhdistettä voidaan käyttää reagenssina orgaanisen kemian synteeseissä ja maataloudessa fungisidina. ==Ominaisuudet== Fenyylielohopeakloridi on huoneenlämpötilassa väritöntä tai valkoista kiteistä ainetta. Yhdiste liukenee vain hyvin niukasti veteen. Fenyylielohopeakloridi liukenee hieman etanoliin ja paremmin muun muassa dietyylieetteriin, bentseeniin ja pyridiiniin. Fenyylielohopeakloridi on stabiilia ilman ja veden vaikutuksille. Hiilidioksidin kanssa yhdiste reagoi muodostaen ketoneja.Rajinder N. Khanna & Prem K. Singh: Phenylmercury(II) Chloride, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 12.2.2017 ==Valmistus ja käyttö== Fenyylielohopeakloridin valmistukseen on useita eri tapoja. Käytettyjä ovat muun muassa saostaminen fenyylielohopea-asetaatin vesiliuoksesta natriumkloridin avulla, aniliinin diatsoniumsuolan ja elohopea(II)kloridin reaktio kupari(I)kloridin toimiessa katalyyttinä, bentseenin ja elohopea(II)kloridin välinen reaktio ja transmetallaatioreaktio elohopea(II)kloridin ja organotinayhdisteiden tai Grignard-reagenssien kanssa. Fenyylielohopeakloridia voidaan käyttää maataloudessa fungisidina erityisesti siementen käsittelyyn. Biokemiallisissa tutkimuksissa sitä voidaan myös käyttää proteiinien sisältämien kysteiiniaminohappojen tioliryhmien muokkaamiseen. Fenyylielohopeakloridissa sidos fenyyliryhmän ja elohopean välillä on heikko ja katkeaa suhteellisen helposti ja yhdisteen käyttö reagenssina orgaanisen kemian synteeseissä perustuu tähän. Aine reagoi alkeenien kanssa muodostaen fenyloituja alkeeneja ja alyyliset alkoholit reagoivat fenyloiduiksi alkoholeiksi tai aldehydeiksi. ==Lähteet== Luokka:Elohopeayhdisteet Luokka:Organometalliyhdisteet
Manel Navarro

Manel Navarro Quesada (s. 7. maaliskuuta 1996 Sabadell, Espanja), tunnetaan myös pelkällä nimellä Manel Navarro, on espanjalainen laulaja, lauluntekijä ja kitaristi. Hän edusti Espanjaa vuoden 2017 Eurovision laulukilpailussa Kiovassa kappaleella "Do It For Your Lover". == Elämäkerta == Navarro tuli ensimmäistä kertaa kuuluisuuteen voittaessaan alueellisen kilpailun Catalunya Teen Starin toisen tuotantokauden cover-versiollaan Draken kappaleesta "Hold On, We're Going Home". Voittonsa jälkeen hän sopi yhteistyöstä levy-yhtiö TeenStarRecordsin kanssa ja julkaisi debyyttisinglensä "Brand New Day" 4. joulukuuta 2014. Manel toimi myös avausesityksenä Sweet Californian vuoden 2015 kiertueella nimeltä Wonder Tour. Vuonna 2015 Navarro allekirjoitti sopimuksen Sony Music Spainin kanssa, ja 24. kesäkuuta 2016 hän julkaisi ensimmäisen singlensä "Candle" Sonyn kanssa. Single sijoittui toiseksi Spotifyn Espanjan Top 50 -listalla. == Eurovision laulukilpailu 2017 == Tammikuussa 2017 Manel Navarron toinen single "Do It For Your Lover" julkaistiin. 12. tammikuuta 2017 ilmoitettiin, että Navarro olisi yksi kuudesta ehdokkaasta, joka edustaisi Espanjaa vuoden 2017 Eurovision laulukilpailussa. Hän oli mukana kilpailussa kappaleellaan "Do It For Your Lover". 11. helmikuuta 2017 hänet julistettiin kilpailun voittajaksi ja näin Manel Navarro pääsi edustamaan Espanjaa vuoden 2017 Euroviisuissa Kiovassa Ukrainassa. == Diskografia == * Brand New Day (2014) * Candle (2015) * Do It For Your Lover (2017) == Lähteet == == Aiheesta muualla == Luokka:Espanjalaiset laulajat Luokka:Espanjan euroviisuedustajat Luokka:Vuoden 2017 euroviisuedustajat Luokka:Vuonna 1996 syntyneet Luokka:Elävät henkilöt
Ann-Mari Häggman

Solveig Ann-Mari Häggman (s. 19. syyskuuta 1941 Vaasa) on suomalainen kansanmusiikintutkija. Häggman toimi arkistonhoitajana Svenska litteratursällskapetin kansankulttuuriarkistossa 1968–1985 ja oli sen päällikkö 1992–1993. Hän on tehnyt paljon merkittävää työtä suomenruotsalaisen kansanperinteen tallentamiseksi ja käynyt myös Yhdysvalloissa ja Virossa siirtolaisalueilla. Hänestä tuli Finlands svenska folkmusikinstitutin päällikkö 1985 ja hän väitteli filosofian tohtoriksi 1992 keskiajan balladirunoutta käsittevällä tutkimuksella Magdalena på källebro. Laajan kirjallisen tuotannon lisäksi hän on tenyt dokumenttielokuvia musiikki- ja tanssiperinteestä sekä 1930-luvun musiikkia sisältävän albumin. Hän on ollut Finlands Svenska Spelmansförbundin puheenjohtaja (1974–1979), Svenska folkskolans vännerin hallituksen jäsen (1976–2010), sen puheenjohtaja (1998–2010) ja Svenska litteratursällskapetin hallituksen jäsen(1981–2014). Hän on saanut Fredrika Runebergin stipendin 1993. ==Lähteet== *Ann-Mari Häggman. Uppslagsverket Finland. Viitattu 12.2.2017 Luokka:Suomalaiset musiikkitieteilijät Luokka:Suomalaiset arkistonhoitajat Luokka:Vuonna 1941 syntyneet Luokka:Elävät henkilöt
Fredrika Runebergin stipendi

Fredrika Runebergin stipendi on suomenruotsalainen palkinto, joka jaetaan vuosittain ansioituneille henkilöille "yhteiskunnallisesta äidillisyydestä" Fredrika Runebergin hengessä. Fredrika Runeberg -stipendiä ei voi hakea, vaan vastaanottajan valitsee stipendikomitea, johon kuuluu edustajia Svenska Kvinnoförbundetista, Finlands svenska Marthaförbundista, Svenska folkskolans vänneristä ja Svenska kulturfondenista. Stipendin on perustannut 1986 Karin Allardt Ekelund Fredrika Runebergin ja hänen yhteiskunnallisen äidillisyytensä muistamiseksi. Se jaetaan vuosittain Fredrika Runebergin syntymäpäivänä 2. syyskuuta.Ahlnäs B. Fredrikastipendiet initierades av Karin Allardt Ekelund. Svenskbygden 89(4):9-11, 2010 == Palkitut == *1987 Gisela Gästrin *1988 Siv Their *1989 Ann-Charlotte Elo *1990 Paula Wilson *1991 Birgitta Vikström *1992 Yvonne Hoffman *1993 Ann-Mari Häggman *1994 Ebba Jacobsson *1995 Merete Mazzarella *1996 Elisabeth Rehn *1997 Marianne Ivars *1998 Birgitta Boucht *1999 Nytte Ekman *2000 Kristina ja Fjalar Holmqvist *2001 Märta Tikkanen *2002 Astrid Segersven *2003 Elsa Westerholm *2004 Mirjam Kalland *2005 Marianne Käcko *2006 Eva Biaudet *2007 Maria Sundblom *2008 Elly Sigfrids *2009 Christina Lång *2010 Gun Oker-Blom *2011 Astrid ThorsAstrid Thors årets Fredrika. Svenska folkskolans vänner 2.9.2011. *2012 Hilkka Olkinuora *2013 Anne Salovaara-Kero *2014 Gunvor Grettschneider *2015 Jeanette Björkqvist *2016 Heidi Lunabba *2017 Laura Londén *2018 Tidskriften Astra *2019 Christina Gestrin *2020 Sjuksköterskeföreningen i Finland ==Lähteet== Luokka:Suomalaiset taide- ja kulttuuripalkinnot‎
Volvo 262C

Volvo 262C on Volvon vuosina 1977–1981 valmistama coupé-korinen henkilöautomalli, joka perustuu tekniikaltaan Volvo 240 ja 260 -mallisarjaan. 262C-mallit koottiin Bertonen tehtaalla Torinossa, Italiassa. Mallin korvaajaksi tuli vuonna 1985 Volvo 780. Volvo 262C esiteltiin Geneven autonäyttelyssä keväällä 1977, Volvon 50-vuotisjuhlavuotena. Suurin osa tuotannosta suunniteltiin vietävän Yhdysvaltain markkinoille. Alkuperäinen moottori oli 2,7-litrainen PRV-V6 (Peugeot-Renault-Volvo), jonka teho oli 127 hevosvoimaa. Jotta 262C täyttäisi päästövaatimukset kaikissa 50 Yhdysvaltain osavaltiossa, siinä oli pakokaasun jäännöshapen määrää mittaava lambda-anturi. Voimansiirtona oli nelivaihteinen manuaalivaihteisto tai kolmiportainen automaatti. Vuonna 1980 moottorin iskutilavuus kasvoi 2,8 litraan ja teho sen myötä 130 hevosvoimaan. vasen|pienoiskuva|235x235px|Vuosimallin 1981 Volvo 262C, jossa ei ole vinyylikattoa. 262C uudistui 260-mallin mukana. Vuosimallin 1979 autoissa oli uudelleenmuotoiltu peräosa, viimeisessä vuosimallissa 1981 muutoksia keulassa sekä uudistettu kojelauta. Vuosimallin 1981 autoissa ei myöskään ollut vinyylikattoa. Volvo 262C:tä valmistettiin kaikkiaan 6 622 kappaletta. == Lähteet == == Aiheesta muualla == 262C Luokka:E-segmentin autot Luokka:1970-luvun autot Luokka:1980-luvun autot
Kalastajansormus

Kalastajansormus () on paavin virkasormus, jonka kannassa on kuvattuna Pietarin kalansaalis. Katolinen kirkko katsoo kalastaja Pietarin olleen ensimmäinen paavi. Raamatussa apostolien sanotaan olevan ”ihmisten kalastajia” (). Sormus on kultaa. Kun paavi vaihtuu uuteen, perinteisesti camerlengo murskaa vanhan paavin sinettisormuksen. ==Lähteet== Luokka:Paavilliset tunnusmerkit Luokka:Sormukset
Klooributaani

Klooributaani viittaa kahteen saman aineen isomeeriin: *1-klooributaani *2-klooributaani
Kaarlo Franssila

Kaarlo Alfred Franssila (29. marraskuuta 1869 Sahalahti – 28. helmikuuta 1950 Helsinki) oli suomalainen kouluneuvos, päätoimittaja ja kouluhallituksen osastopäällikkö.Aikalaiskirja 1934 (Projekt Runeberg) Franssilan vanhemmat olivat maanviljeljä Juho Franssila ja Maria Kristiina Hartikkala. Hän pääsi ylioppilaaksi Hämeenlinnan lyseosta 1890 ja valmistui Helsingin yliopistosta filosofian kandidaatiksi 1893, filosofian lisensiaatiksi 1901 ja filosofian tohtoriksi 1907. Hän opiskeli suomalais-ugrilaista kielentutkimusta ja kirjoitti väitöskirjansa kansanrunoudesta. Franssila toimi Lahden kansanopiston johtajana 1893–1902 ja Rauman opettajaseminaarin suomen kielen lehtorina ja sittemmin seminaarin johtajana 1902–1912. Hän oli koulutoimen ylihallituksessa ylitirehtöörin apulaisena 1912–1918, seminaariasioiden kouluneuvoksena 1918–1924, kansanopetusosaston apulaisosastopäällikkönä 1924–1936 ja osastopäällikkönä 1936–1937. Franssila toimi myös Länsi-Suomi- lehden päätoimittajana 1907–1911 ja Opettajain Lehden päätoimittajana 1938–1941. Franssilan ura kouluhallituksessa kärsi siitä että hän leimautui 1910-luvulla myöntyväisyyssuuntauksen kannattajaksi. Franssila aloitti 1930-luvulla taistelun sen puolesta että kansakoulunopettajien koulutus säilyisi pääosin kansakoulu- ja keskikoulupohjaisena. Kansakoulunopettajiksi opiskelevat tuli Franssilan mielestä valita pääosin maaseudulta ja tämä edellytti kansakoulupohjaisen opettajakoulutuksen säilyttämistä. Franssilan mukaan ehdotettu opettajaseminaarien lakkauttaminen ja kaiken opettajakoulutuksen siirtäminen ylioppilaspohjalta korkeakouluissa tapahtuvaksi johtaisi opettajien vieraantumiseen työkentästään ja syrjisi maaseutua.Pasi Olavi Petrellin väitöskirjan "Ihanteiden kahleissa. Kansakoulunopettajien valmistuksen kehitys kohti ylioppilaspohjaista koulutusta Kaarlo Franssilan henkilöhistorian näkökulmasta tarkasteltuna" julkinen tarkastus 15.1.2010, Turun yliopiston tiedote 7.1.2010 Kaarlo Franssila oli naimisissa vuodesta 1899 Aini Maria Bonsdorffin kanssa jonka isä oli matemaatkko, professori Ernst Bonsdorff. Heidän tyttärensä Liisa Annikki Franssila (1901–1951) oli naimisissa Suomen ulkoministerinä toimineen Rudolf Holstin kanssa.Aikalaiskirja 1934 : Rudolf Holsti == Lähteet == == Kirjallisuutta == * == Aiheesta muualla == * Pasi Petrell : Vakavia järjen sanoja Myllymäeltä, Länsi-Suomi mielipide 8.8.2016 Luokka:Suomalaiset virkamiehet Luokka:Suomalaiset päätoimittajat Luokka:Suomen oppilaitosten rehtorit Luokka:Vuonna 1869 syntyneet Luokka:Vuonna 1950 kuolleet
Knute Johnsgaard

Knute Johnsgaard (s. 5. joulukuuta 1992) on kanadalainen maastohiihtäjä. Johnsgaard kilpaili maailmancupissa ensimmäisen kerran 16. joulukuuta 2012 Canmoressa ollen yhdistelmäkilpailussa 56:s. Seuraavan maailmancup-kilpailunsa Johnsgaard hiihti tammikuussa 2016, ja siitä lähtien hän on kiertänyt maailmancupia säännöllisesti. Hän on sijoittunut 30:n parhaan joukkoon kerran: 1. maaliskuuta 2016 Gatineaussa vapaan sprintissä, joka oli Ski Tour Canadan avausetappi. 22. tammikuuta 2017 Johnsgaard oli mukana Kanadan viestijoukkueessa, joka sijoittui Ulricehamnissa kolmanneksi. Johnsgaard oli mukana nuorten MM-kilpailuissa Erzurumissa 2012, jossa hänen paras henkilökohtainen sijoituksensa oli 49:s yhdistelmäkilpailussa. Alle 23-vuotiaiden MM-kilpailuissa Johnsgaard oli mukana Val di Fiemmessä 2014 ja Almatyssä 2015. Näissä kilpailuissa hän oli parhaimmillaan 14:s Almatyssä perinteisen sprintissä. Kanadan mestaruuskilpailuissa Johnsgaard on saavuttanut hopeaa vapaan sprintissä 2016 sekä pronssia kymmenen kilometrin perinteisellä 2014 ja 2016. == Lähteet == Luokka:Kanadalaiset maastohiihtäjät Luokka:Vuonna 1992 syntyneet Luokka:Elävät henkilöt
Outram Parkin metroasema

Outram Park on Singaporen Mass Rapid Transit -metrojärjestelmän asema Singaporen keskusta-alueella. Se avattiin East West Linen asemana 12. joulukuuta 1987. Vaihtoyhteys North East Linelle avautui 20. kesäkuuta 2003. Outram Park on mukana myös uudella Thomson–East Coast Linella, joka avautui vuonna 2022. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 5:54 6:22 0:04 EW33 Tuas Link 6:04 6:30 0:04 North East Line NE1 HarbourFront 6:12 6:32 23:57 NE17 Punggol 6:03 6:23 23:58 == Lähteet == == Aiheesta muualla == * Outram Parkin metroasema Singaporen liikennelaitoksen sivuilla Luokka:Mass Rapid Transitin asemat
Evan Blass

Evan Nelson Blass (s. 13. maaliskuuta 1978, Allentown, Yhdysvallat) on yhdysvaltalainen toimittaja ja bloggari. Hän tuli tunnetuksi Twitter-nimellä Evleaks, jolla hän on vuotanut heinäkuusta 2012 alkaen tietoja elektroniikkalaitteista. Kesäkuuhun 2013 asti hän toimi anonyymisti. Hän on mobiilimaailmassa luotettu tietovuotaja, jota pidetään varmana ja luotettavana. == Lähteet == == Aiheesta muualla == * Evleaks Twitterissä Luokka:Yhdysvaltalaiset bloginpitäjät Luokka:Yhdysvaltalaiset toimittajat Luokka:Vuonna 1978 syntyneet Luokka:Elävät henkilöt
Tiong Bahrun metroasema

Tiong Bahru on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 12. maaliskuuta 1988. Asemaa käyttävät East West Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 5:51 6:19 0:01 EW33 Tuas Link 6:07 6:33 0:06 == Lähteet == == Aiheesta muualla == * Tiong Bahrun metroasema Singaporen liikennelaitoksen sivuilla Luokka:Mass Rapid Transitin asemat
Redhillin metroasema

Redhill on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 12. maaliskuuta 1988. Asemaa käyttävät East West Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 5:49 6:17 23:59 EW33 Tuas Link 6:09 6:35 0:08 == Lähteet == == Aiheesta muualla == * Redhillin metroasema Singaporen liikennelaitoksen sivuilla Luokka:Mass Rapid Transitin asemat
Queenstownin metroasema

Queenstown on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 12. maaliskuuta 1988. Asemaa käyttävät East West Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW1 Pasir Ris 5:46 6:14 23:57 EW33 Tuas Link 6:11 6:37 0:11 == Lähteet == == Aiheesta muualla == * Queenstownin metroasema Singaporen liikennelaitoksen sivuilla Luokka:Mass Rapid Transitin asemat
Karoliina Lahdenperä

Karoliina Lahdenperä (s. 13. helmikuuta 1982 Vaasa) on suomalainen tanssinopettaja. Hän on saanut Ruotsin Tv-3:n Floor Filler -palkinnon vuonna 2006Karoliina Lahdenperä tanssi voittoon Ruotsissa. Turun Sanomat. Turun Sanomat 9.5.2006. Viitattu 12.2.2017 . Hän opiskeli Folkuniversitetetin Balettikatemiassa 2001–2004. Hän on tehnyt myös koreografioita ja toimii tanssinopettajana.Koreografiakatselmuksen pääpalkinnot Sveitsiin ja vantaalle. Kainuun sanomat. Viitattu 12.2.2017Iltasanomat.fi Viitattu 12.2.2017 Hän vaikuttaa nykyisin JyväskylässäRiehakas octoberjam valloitti veturitallit. Liikunnanriemut 3.12.2013. Viitattu 12.2.2017 tanssikoulu Cooma Dance AcademyssaEsiintyjäpankki Jyväskylän kaupunki. Viitattu 12.2.2017. == Lähteet == Luokka:Vuonna 1982 syntyneet Luokka:Suomalaiset tanssijat Luokka:Elävät henkilöt
Kirja (taideteos)

Kirja on Taivalkosken kirkonkylässä vuonna 2005 julkistettu Kalle Päätalon muistomerkki, jonka on tehnyt taiteilija, arkkitehti Arja Renell. Teokseen liittyy Tampereella vuonna 2014 julkistettu teos MaaltamuuttoKalle Päätalolla on muistomerkki nyt myös Tampereella; Yle 16.6.2014. Teräksinen teos Kirja koostuu avoimesta kirjasta torin päädyssä ja siitä irronneista lehdistä torin viereisessä puistossa. Kalle Päätalo oli ottanut kantaa muistomerkin luonteeseen: hän ei halunnut näköispatsasta. Kirja-teos on tehty corten- teräksestä, jonka pintaan muodostuva oksidikerros, tiivis ruostepinta, on lämpimän ruskea. Teokseen puistossa olevan osan yhteydessä on kaksi kivipenkkiä, jotka on tehty harmaasta graniitista, niiden yläpinta on tasoittamaton, louhimisen jäljiltä. Teos sai vuoden 2005 ympäristötaideteospalkinnonPäätaloa muistavalle teräskirjalle ympäristöteospalkinto; Yle 6.2.2006. Taideteoshanke lähti liikkeelle keväällä 2003, jolloin Taivalkosken kunnanhallitus sai Kalle Päätalon seura ry:ltä ja Kallioniemi-säätiöltä aloitteen muistomerkin hankkimisesta. Tiedosto:Kirja by Arja Renell 2005 kuva 1.JPG|Kirjan ”selkäpuoli”. Tiedosto:Kirja by Arja Renell 2005 kuva 3.JPG|Torin viereisessä puistossa olevia ”kirjan lehtiä”. Tiedosto:Kirja by Arja Renell 2005 kuva 4.JPG|Osa teoksesta on torin viereisessä puistossa. == Lähteet == == Aiheesta muualla == * Kirja - Kalle Päätalon muistomerkki Taivalkosken kunnan sivuilla Luokka:Taivalkoski Luokka:Kalle Päätalo
Augusta Heurlin

Maria Nicolina Augusta Heurlin (15. maaliskuuta 1826 Turku – 14. maaliskuuta 1888 Turku) oli suomalainen koulunjohtaja. Heurlin perusti tyttökoulu Heurlinska skolanin vuonna 1861 ja oli sen johtajana vuoteen 1888. Koulu yhdistettiin vuonna 1955 Svenska fruntimmersskolan i Åbon kanssa, jolloin niistä muodostui Åbo svenska flicklyceum. Se puolestaan liitettiin vuonna 1971 Katedralskolan i Åboon. == Lähteet == Luokka:Suomen koulujen rehtorit‎ Luokka:Vuonna 1826 syntyneet Luokka:Vuonna 1888 kuolleet
Fed Cup 2016

Fed Cup 2016 oli 54:s naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Hallitsevana mestarina turnaukseen lähti toista kertaa perätysten Tšekki. Tšekki voitti turnauksen kolmannen kerran peräkkäin päihitettyään loppuottelussa Ranskan. == Maailmanlohko == Osallistuneet joukkueet === Kaavio === == Lähteet == * – World Group 2016 === Viitteet === Luokka:Fed Cup Luokka:Vuoden 2016 tennis
Heikki Mikkola (everstiluutnantti)

Heikki Mikkola (4. lokakuuta 1910 Hattula – 19. syyskuuta 1995 Hämeenlinna) oli suomalainen upseeri, joka toimi Panssarikoulun johtajana kahteen otteeseen. Mikkolan vanhemmat olivat maanviljelijä Akseli Mikkola ja Rauha Nieminen. Hänen puolisonsa vuodesta 1948 oli Eeva Roos. Mikkola tuli ylioppilaaksi Tampereen klassillisesta lyseosta 1931, ja Kadettikoulusta hän valmistui 1935. Talvisodassa Mikkola toimi komppanianpäällikkönä Jääkäripataljoona 1:ssä, jatkosodassa ensin samassa tehtävässä ja sitten esikuntapäällikkönä Jalkaväkirykmentti 50:ssä ja Panssariprikaatissa sekä pataljoonan komentajana viimeksi mainitussa ja Jääkäripataljoona 3:ssa. Hän haavoittui sodissa kahdesti, vuonna 1940 ja 1944. Sotilasuransa Mikkola aloitti toimimalla nuorempana upseerina Polkupyöräpataljoona 3:ssa vuodesta 1933, Polkupyöräpataljoona 1:ssä vuodesta 1935 ja Jääkäripataljoona 1:ssa 1937–1939. Toimittuaan sodan jälkeen Panssariprikaatissa komppanianpäällikkönä vuoteen 1946 asti hänestä tuli pataljoonan komentajan apulainen Panssariprikaatissa 1946–1948. Panssarikoulun johtaja Mikkola oli 1948–1953, Pääesikunnan jalkaväkitoimiston esiupseeri 1953–1954, Panssariprikaatin panssarivaunupataljoonan komentaja 1955, Savonlinnan sotilaspiirin päällikkö 1955–1956 ja Karjalan jääkäripataljoonan komentaja 1956–1958. Mikkola oli uudelleen Panssarikoulun johtaja vuodesta 1958 vuoteen 1961, jolloin hän erosi vakinaisesta palveluksesta. Mikkola ylennettiin reservin vänrikiksi 1932, vänrikiksi 1935, luutnantiksi 1937, kapteeniksi 1940, majuriksi 1942 ja everstiluutnantiksi 1954. Mikkola toimi Hämeen maakuntaliiton toiminnanjohtajana 1961–1965, Hämeen läänin maanpuolustusyhdistyksen puheenjohtaja hän oli 1961–1963 ja yhteensä yhdentoista vuoden ajan Panssarikillan puheenjohtaja. ==Lähteet== Luokka:Suomalaiset everstit Luokka:Vuonna 1910 syntyneet Luokka: Vuonna 1995 kuolleet
Fed Cup 2017

Fed Cup 2017 oli 55. naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Hallitsevana mestarina turnaukseen lähti kolmatta kertaa perätysten Tšekki. Turnauksen voitti Yhdysvallat, joka päihitti loppuottelussa Valko-Venäjän. == Maailmanlohko == Osallistuneet joukkueet === Kaavio === == Lähteet == * World Group 2017 === Viitteet === Luokka:Fed Cup Luokka:Vuoden 2017 tennis
Arvaiheer

Arvaiheer on Mongoliassa sijaitsevan Övörhangain provinssin pääkaupunki. Kaupungissa asuu noin 26 000 ihmistä.http://www.mongolia-trips.com/travel- guide/destination/arvaikheer Monista Mongolian kaupungeista poiketen väki asuu valtaosin taloissa jurttien sijaan. Arvaikheerin ilmasto on tyypillinen aron ilmasto jossa tyypillistä on kuiva talvi ja sateinen lämmin kesä.https://en.climate-data.org/Location/3620/ ArwaicheerZentralplatz.jpg|Arvaikheerin keskusaukio. == Lähteet == Luokka:Mongolian kaupungit
Matti Niemivuo

Matti Eero Niemivuo vuoteen 1976 Nieminen (s. 29. lokakuuta 1945 Riihimäki) on Lapin yliopiston julkisoikeuden professori emeritus. Hän on julkisoikeuden ja lainvalmistelun asiantuntija. ==Opinnot== Niemivuo kirjoitti ylioppilaaksi Helsingin normaalilyseossa 1964, valmistui Helsingin yliopistosta oikeustieteen kandidaatiksi 1968, oikeustieteen lisensiaatiksi 1971 ja väitteli Helsingin yliopistossa oikeustieteen tohtoriksi 1977. ==Työura== Työuransa Niemivuo aloitti virkamiehenä. Hän työskenteli opetusministeriön ylimääräisenä esittelijänä 1968–1971 sekä viransijaisena ja nuorempana hallitussihteerinä ja virkaa toimittavana vanhempana hallitussihteerinä 1969–1971. Opetusministeriön nuorempana hallitussihteerinä hän toimi 1971–1974 ja vanhempana hallitussihteerinä 1974–1990. Sisäasiainministeriön virkaa toimittavana vanhempana hallitussihteerinä Niemivuo työskenteli 1972 ja väliportaanhallintokomitean yleissihteerinä 1972–1974. Yliopistojen palveluksessa Niemivuo on ollut monessa virassa. Hän oli Helsingin yliopiston kunnallisoikeuden ja kunnallistalouden vt. professori 1975–1977 sekä hallinto- oikeuden virkaa toimittava ja viransijainen apulaisprofessori 1980–1981. Oikeusministeriön lainsäädäntöneuvoksena Niemivuo työskenteli 1984–1986 ja Lapin korkeakoulun virkaa toimittavana julkisoikeuden professorina 1986–1988. Oikeusministeriön lainsäädäntöjohtajan virka hänellä oli 1988–2007. Lapin yliopiston julkisoikeuden apulaisprofessorina Niemivuo työskenteli 1990–1998 ja julkisoikeuden professorina 1998–2013. Lapin yliopiston oikeustieteellisen tiedekunnan dekaanina hän toimi 2008–2013. Helsingin yliopiston hallinto- oikeuden dosentti hän on ollut vuodesta 1979, Joensuun yliopiston julkisoikeuden dosentti 1998–2010 ja Itä-Suomen yliopiston julkisoikeuden dosentti vuodesta 2010. Päätyönsä ohessa Niemivuo on ehtinyt osallistumaan monen komitean, valiokunnan ja toimikunnan työhön sekä kotimaassa että Euroopassa. Niemivuo valittiin Pohjoismaiden hallinnollisen liiton Suomen osaston kunniajäseneksi vuonna 2012. ==Julkaisuja== * Valtionavut kunnille ja kuntainliitoille, (väitöskirja) 1976 * Aluehallinto ja aluepoliittinen lainsäädäntö julkisen vallan välineinä, 1979 * Tavoitteiden sääntelystä, 1987 * Hallintoviranomaisten norminannosta, 1988 * Valtio ja kunnallinen itsehallinto, 1991 * Kansallinen lainvalmistelu, 1998 * Hallintolaki, (yhdessä Marietta Keravuoren kanssa) 2003, 2. uudistettu laitos yhdessä Kirsi Kuusikon kanssa 2010 * Lain kirjain: lakitekniikka ja lakikieli, 2008, 2. uudistettu laitos 2023 * Aluehallinto ja aluepoliittinen lainsäädäntö, 2013 * Uusi aluehallinto: Hyvinvointialueista maakuntaitsehallintoon?, 2022 * Lukuisa määrä artikkeleja pääasiassa julkisoikeuden alalta. ==Lähteet== Luokka:Suomalaiset professorit Luokka:Lapin yliopiston professorit Luokka:Vuonna 1945 syntyneet Luokka:Elävät henkilöt Luokka:Suomalaiset oikeustieteilijät
Big Mama Thornton

Willie Mae ”Big Mama” Thornton (11. joulukuuta 1926 Montgomery, Alabama – 25. heinäkuuta 1984 Los Angeles, Kalifornia) oli yhdysvaltalainen blues- ja rhythm and blues -laulaja. Thorntonin tunnetuin levytys on ”Hound Dog”, joka oli vuonna 1953 Billboardin R&B-listan; ykkösenä seitsemän viikon ajan. Thorntonin tunnetuimpia omia kappaleita on ”Ball and Chain” (1968), josta Janis Joplin levytti menestysversion.Artist Biography Bill Dahl, AllMusic Thornton aloitti laulajanuransa laulamalla kirkossa. Sen jälkeen hän ryhtyi laulamaan bluesia ja kiersi Sammy Greenin Hot Harlem Revuessa 1940-luvulla. Peacock Records teki hänen kanssaan sopimuksen vuonna 1951, ja hänen ensimmäinen singlensä ”Partnership Blues” julkaistiin samana vuonna. Johnny Otisin sekä Jerry Leiberin ja Mike Stollerin kirjoittama ”Hound Dog” oli hänen kolmas Peacock- singlensä, ja se teki hänestä tunnetun. Sitä seuranneet singlet kuten ”I Smell a Rat”, ”Stop Hoppin' on Me”, ”The Fish” ja ”Just like a Dog” eivät menestyneet yhtä hyvin, ja Thorntonin ura hiipui 1960-luvun alkuun mennessä. Thorntonin 1970-luvun taitteessa Arhoolie- ja Mercury-yhtiöille tekemät levytykset elvyttivät hänen uransa. Thornton tunnettiin suuresta koostaan ja siitä, että hänellä oli tapana pukeutua miesten vaatteisiin. ==Lähteet== Luokka:Yhdysvaltalaiset blueslaulajat Luokka:Yhdysvaltalaiset rhythm and blues -laulajat Luokka:Vuonna 1926 syntyneet Luokka:Vuonna 1984 kuolleet
Laredo (Espanja)

Laredo on kaupunki Cantabriassa Pohjois-Espanjassa. Kaupunki sijaitsee Treto- joen ja Santoñanlahden (Bahía de Santoña) välissä Atlantin valtameren rannalla. Laredon asukasluku on noin 11 500 (2016). Laredo jakaantuu kolmeen erilaiseen alueeseen: vanhaankaupunkiin (Puebla Vieja) ja sen ympäristöön, uudempiin lähiöihin ja niiden laajentuma-alueisiin. Suuret herraskartanot 1500–1700-luvulta sijaitsevat keskiaikaisen keskustan kapeiden katujen varsilla. Alueen keskellä sijaitsee goottilainen kirkko Santa María de la Asunción. Uudempi alue on kaupungin liike-elämän, kaupan ja hallinnon keskus. Kaupungin edustalla sijaitseva lähes 4,5 kilometrin pituinen La Salvé on alueen suurimpia ja kauneimpia ranta-alueita. == Kuvia == Ayuntamientolaredo.jpg|Kaupungintalo Antiguoayuntamiento.jpg|Plaza de La Constitución Iglesialaredo.jpg|Iglesia de Santa María de la Asunción Murallalaredo.jpg|Kehämuuri Beach in Laredo.jpg|Playa de La Salvé Estadiolaredo.jpg|Stadion Laredo 20.JPG Laredo - Casa Torre Villota del Hoyo2.JPG| Laredo 16.JPG == Lähteet == *spain.info: Laredo === Viitteet === == Aiheesta muualla == Luokka:Espanjan kaupungit Luokka:Kantabria